
	[bookmark: nev]EGYED EMŐKE
Környezetmérnöki 
BSc, 6. félév
Sapientia Erdélyi Magyar Tudományegyetem
Műszaki és Társadalomtudományi Kar
	KERESZTES RÉKA
Környezetmérnöki 
BSc, 6. félév
Sapientia Erdélyi Magyar Tudományegyetem
Műszaki és Társadalomtudományi Kar


Témavezető:
	dr. Szép Róbert
adjunktus, EMTE MTK




Troposzférai ózonkoncentráció vizsgálata a Csíki-medencében és társulása a NOx-al, valamint meteorológiai paraméterekkel

A Földi lét fontos eleme a légköri oxigén, amely a földtörténeti korok során alakult ki a baktériumok, később a növényzet hatására. 1840-ben egy német kutató fedezte fel az ózonnak nevezett gázt, amely a molekuláris oxigén fotokémiai átalakulása. Azóta már beszélhetünk sztratoszférai ózonról, amelynek szerepe az ultraibolya sugarak elleni védelemben rejlik, valamint a számunkra érdekesebb troposzférai ózonról, más néven a felszínközeli ózonról. Az akkori elképzelések szerint a troposzférában mérhető ózon teljes egészében a sztratoszférából származik. Ez viszont csak részben igaz elképzelés, ugyanis kialakulásában az emberi tevékenység játszik nagyobb szerepet, mivel a troposzférai ózon másodlagos szennyezőanyag, mely elsődleges szennyezőanyagokból fotokémiai úton képződik. Koncentrációjának nagyléptékű növekedése számos egészségügyi problémához vezet, illetve káros hatással van a környezetre is.
A Csíki-medence zárt, tál alakú domborzata révén megfigyelhető a mikroklíma jelenléte. A medence mikroklímáját a külső légfrontok csak elhanyagolható mértékben befolyásolják, így a Brunt-Väisäla statikus stabilitás hatására a kisebb mértékű szennyeződés növekedések sokkal jobban érzékelhetőek, mint nyílt terepen.
Tanulmányunkban a felszínközeli ózon szennyezésre fektetünk hangsúlyt. A Csíkszeredában található városi típusú és a zsögödi háttérszennyező mérőállomás, 2012. március -2013. március periódus, adatait elemezzük a mért paraméterek közti kapcsolatokat lineáris és rangkorreláció analízissel. Elsősorban az ózont és prekurzorait vizsgáljuk (NO, NO2), az ózon napi ciklusát, hétvégi hatását, illetve társulását némely meteorológiai paraméterrel. Tanulmányozzuk a koncentrációja és az egészségügyi határértékek közti összefüggéseket, az elhalálozásokkal való kapcsolatát, valamint meghatározzuk az ózon koncentráció természetes határértékét is. Továbbá vizsgáljuk az ózon koncentrációjának alakulását a szél hatására és száraz kiülepedésének mértékét.




